text: София. Математиката учи как да атакуваме проблемите, дори чисто житейските. Това каза за предаването "Всички в час" на Радио "Фокус" Илиaна Цветкова, учител по математика в Софийска математическа гимназия "Паисий Хилендарски". "Ако човек се научи да мисли с помощта на математиката, да разсъждава върху проблема, да може правилно да си го дефинира, да види какво се търси, какво се иска, да помисли как да го достигне, може да направи правилния избор или да вземе правилното решение", обясни Илиaна Цветкова. Тя уточни, че математиката се учи и е много логична, като е доказано, че с усилия и труд всеки може да постигне успехи, но талантливите деца успяват по-бързо и по-лесно от останалите. Илиaна Цветкова добави, че българският национален отбор се е представил отлично на Международна олимпиада по математика, заемайки престижното 19-то място сред 112 държави-участнички. В състава му са били включени трима ученици на СМГ "Паисий Хилендарски" – Евгени Кайряков, Иво Петров и Кьонг До, като и тримата са спечелили сребърни медали. С най-висок резултат от българския национален отбор е знаменосецът на гимназията Евгени Кайряков, а Иво Петров е спечелил втори сребърен медал на международна олимпиада в рамките на един месец след медала му по физика в Тел Авив. Илиaна Цветкова отбеляза, че подготовката на учениците за участие в олимпиади не е еднократен акт, а продължава през всички години на обучението им. Още в началото на обучението си децата имат допълнителни часове по математика и школа за тези от тях, които искат да се занимават със състезателна математика. С течение на годините трупат много знания и умения, които впоследствие прилагат, уточни тя. По думите й на Международната олимпиада по математика България се е представила най-добре от западноевропейските държави. "Това се дължи на много неща, трябва да има талант, да бъде открит, но основното е, че учениците започват да се занимават по-специализирано с математика от ранна възраст. Тази математическа култура и тези знания се култивират много отрано у децата, което не е характерно за повечето европейски държавни", каза още Илиaна Цветкова.
  София. Фактът, че България е на 19-то място от около 120 отбора по Международната олимпиада по математика говори, че образователната ни система произвежда добри състезатели. Това каза за образователното предаване "Всички в час" на Радио "Фокус" Иво Петров, ученик от СМГ и и носител на сребърен медал от Международната олимпиада по математика. По думите му, най-силните от...